Weather Updates: दिल्ली-एनसीआर में उमस से लोग हो सकते हैं बेहाल, इस दिन से होगी भारी बारिश, जानें अपने राज्य का मौसम  
दिल्ली-एनसीआर में उमस से लोग हो सकते हैं बेहाल
इस दिन से होगी भारी बारिश
जानें अपने राज्य का मौसम
दिल्ली-एनसीआर में शुक्रवार को आंशिक बादल छाए रहने के साथ उमस का दौर जारी रह सकता है. शुक्रवार सुबह यहां मौसम काफी सुहावना रहा. सुबह 28 डिग्री सेल्सियस तापमान दर्ज किया गया. भारतीय मौसम विज्ञान विभाग (आईएमडी) के अनुसार, दिल्ली में 13 अगस्त के बाद ही भारी बारिश की उम्मीद की जा सकती है. दिल्ली और राष्ट्रीय राजधानी क्षेत्रों में 6 अगस्त को भारी बारिश हुई थी, जिससे यातायात और सामान्य जीवन बाधित हो गया था. आईएमडी के क्षेत्रीय मौसम पूवार्नुमान प्रमुख कुलदीप श्रीवास्तव ने कहा, "दिल्ली में फिलहाल भारी या मध्यम बारिश होने की उम्मीद नहीं है. कुछ जगहों पर बहुत हल्की बारिश या बूंदा-बांदी के साथ आसमान में आंशिक बादल छाए रहेंगे."